Bursa synovialis
Bursa (-ae, fem.) synovialis  in anatomia indicat bursulam, cuius membrana interna, membrana synovialis nominata, secernit liquorem synovialem, olio similem. Bursae synoviales inveniuntur in corporis partibus mobilibus i. e. praecipue iuxta articulos. Numerosae sunt bursae ad genua, umeros et cubita. Si corporis partes pressionibus vel tractionibus externis exponuntur, bursae synoviales minuunt internos pressiones, praecipue vigores frictionum, qui inter cutem, musculos, tendines, et ossa a pressionibus vel tractionibus externis evocantur. 

Theophrastus Paracelsus invenit verbum "synovia", cuius adiectivum est "synovialis".

Membrana synovialis 

Membrana synovialis est tela - sensu strictu - superficei membranae internae ("intima"), quae liquorem synovialem secernit. Ea e cellulis macrophagocytis (cellulis typi A) similibus ac fibroblastis (cellulis typi B) constituta est. Quadrans cellularum sunt macrophagocyti, dodrans fibroblasti, qui etiam acidum hyaluronicum ad articulationem lubricandam secernunt. Macrophagocyti invicem ut leucocyti pars systematis immunitatis sunt. Nimirum morborum articuli causa numerus macrophagocytorum graviter increscit. Praeterea fibroblasti in cellulas inflammatorias transformantur, ut inflammatio chronica orieretur.

Subiacens tela "subintima" dicitur et vasa sanguinea tenua et lymphacea continet.

Morbi bursarum 
Morbi bursae omnino bursopathiae, inflammatio bursitis dicuntur. In chirurgia remotio bursae inflammationis sive infectionis causa bursectomia nominatur.

Nexus externus 
Die Anatomischen Namen: Ihre Ableitung und Aussprache von Hermann Triepel,Hermann Stieve ("Nomina  anatomica et eorum deductio et pronunciatus, Hermanno Triepel et Hermanno Stieve auctoribus")

Notae 

Anatomia
Systema musculosceletale
Orthopaedia
Rheumatologia